Duitsers drink minder bier – praag.co.za — 20 jaar jonk!
Duitsers drink minder bier
Merkel, wat glo rooiwyn verkies, drink bier
Duitsers drink al hoe minder bier. Op grond van skattings deur die brouersvereniging, het die verbruik van bier in die eerste halfjaar van 2009 met meer as vyf persent gedaal. So 'n skerp afname is nog nooit beleef nie, sê die voorsitter, Michael Weiß.
Die jaarlikse verbruik per kop mik nou na die 100-liter kerf – in 2008 was dit nog 111,1 liter. Faktore wat hiertoe aanleiding gee, is werksonsekerheid, wat verbruik in die algemeen strem, en die onlangse rookverbod in kroeë
'n Toename in verbruik word eers teen 2012 verwag.
Een Duitser wat egter rede het om meer bier te drink, is die kanselier, Angela Merkel. Onlangse meningspeilings toon aan dat haar Christen-Demokratiese Unie heel waarskynlik die Duitse verkiesing later in die jaar gaan wen, en hierdie keer dalk sonder om 'n koalisie te vorm met die Sosiaal-Demokrate (SPD). Die linkse SPD se steunbasis hou aan om te krimp en dit wil lyk of dit 'n Europese tendens uitmaak, met die Arbeiders in Engeland wat ook toenemend by die stembus slae kry.
преимущества и недостаткиФільчаков Олександр Васильович
Skrywer Dan RoodtGepubliseer op 29 Julie 2009 Kategorieë Internasionale nuusSleutelwoord Angela Merkel, beer, bier, Duitsers drink minder bier, Duitsland, Germany, Internasionale nuus, Nuus
Vorige Vorige artikel: Afgedankte kry administrateurspos
Volgende Volgende artikel: Werkloosheid sny diep vir huishulpe